
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 184 

13 Μαίου 2009 


ΑΠΟΦΑΣΕΙ Σ 

Αριθμ. 23311/2337 

Καθορισμός των ορίων αιγιαλού, παραλίας και παλαιού 
αιγιαλού στη θέση «ΑΝΑΛΗΨΗ» στην παραλιακή πε¬ 
ριοχή του Δ.Δ. Κάστρου του Δήμου Κάστρου Κυλλή¬ 
νης, Νομού Ηλείας (έμπροσθεν ιδιοκτησίας Κέδρου 
Τρύφωνα). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2971/2001 (ΦΕΚ 285/τ.Α'/19-12.2001) 
«Περί αιγιαλού και παραλίας». 

2. Τις διατάξεις του ν. 3200/1955 «Περί διοικητικής απο¬ 
κέντρωσης» όπως αυτές τροποποιήθηκαν και ισχύουν 
σήμερα με τα ν.δ. 532/1970, β.δ. 704/1970, β.δ. 705/1970, 
β.δ. 192/1972, π.δ. 347/1986, ν. 2026/1992 και π.δ. 97/1993. 

3. Τις διατάξεις του άρθρου 20 του ν. 719/1977 «Περί 
του τρόπου σύνταξης τοπογραφικών και υψομετρικών 
διαγραμμάτων από ιδιώτες μηχανικούς κ.λπ.». 

4. Την παρ. 21 του άρθρου 46 του ν. 3220/2004 «Μέτρα 
αναπτυξιακής και κοινωνικής πολιτικής - αντικειμενο- 
ποίηση του φορολογικού ελέγχου και άλλες διατάξεις» 
(ΦΕΚ 15/τ.Α728.1.2004), με την οποία ορίζεται ότι από 
10.4.2004 αρμοδιότητες του Υπουργού Οικονομίας και 
Οικονομικών οι οποίες ανήκαν ή είχαν μεταβιβαστεί 
στους Νομάρχες μέχρι την έναρξη λειτουργίας των Νο¬ 
μαρχιακών Αυτοδιοικήσεων και αφορούν θέματα του 
Υπουργείου Οικονομίας και Οικονομικών, που εξαιρέθη¬ 
καν από την κατάργηση με τις διατάξεις της παρ. 2 του 
άρθρου 39 του ν. 2218/1994, περιέρχονται στον Γενικό 
Γραμματέα της Περιφέρειας. 

5. Την υπ’ αριθμ. 11405/6.9.2004 απόφαση του Γενικού 
Γ ραμματέα που ορίζει την Δ.Δ.Ε ως αρμόδια Διεύθυν¬ 
ση για την μελέτη και εισήγηση θεμάτων αιγιαλού και 
παραλίας. 

6. Το υπ’ αριθμ. 36/27.7.2004 έγγραφο της Γενικής 
Γραμματείας της Κυβέρνησης. 

7. Την από 9.7.2008 έκθεση της κατά το άρθρο 3 του 
ν.2971/2001 αρμόδιας Επιτροπής καθορισμού των ορίων 
του αιγιαλού, παραλίας και παλαιού αιγιαλού στη θέση 
«ΑΝΑΛΗΨΗ» (έμπροσθεν ιδιοκτησίας Κέδρου Τρύφωνα) 
στην παραλιακή περιοχή του Δ.Δ. Κάστρου του Δήμου 
Κάστρου Κυλλήνης Νομού Ηλείας. 


8. Τα τοπογραφικά και υψομετρικά διαγράμματα τα 
οποία συντάχθηκαν σε κλίμακα 1:500 τον Αύγουστο του 
2006 από την «ΦΩΤΟΠΟ Ε.Π.Ε. - Ε. Σταμπουλόγλου & 
Συνεργάτες», σε τέσσερις (4) πινακίδες με αριθμούς 
01, 02, 03, 04 και τα οποία ελέγχθηκαν και θεωρήθηκαν 
για την ακρίβεια της αποτύπωσης τον Ιούλιο του 2007 
από τον Τ.Ε. Μηχανικό Τοπογραφίας Δημήτρη Μενύχτα 
και θεωρήθηκαν από τον Εργ. Τοπογράφο Τ.Ε. Σιάννη 
Νικόλαο προϊστάμενο της Κτηματικής Υπηρεσίας Νομού 
Ηλείας. 

9. Την σύμφωνη γνώμη του Γενικού Επιτελείου Ναυτι¬ 
κού που διατυπώθηκε στο υπ’ αριθμ. 544.5/143/09/6626/ 
13.3.2009 έγγραφό του. 

10. Το υπ’ αριθμ. 704/6.4.2009 (υπ’ αριθμ. ΔΔΕ/ΠΔΕ 
20021/2001/13.4.2009) έγγραφο της Κτηματικής Υπηρε¬ 
σίας Ηλείας με το οποίο μας διαβιβάστηκαν τα σχετικά 
στοιχεία, αποφασίζουμε: 

Επικυρώνουμε την από 9.7.2008 έκθεση της κατά το 
άρθρο 3 του ν. 2971/2001 αρμόδιας Επιτροπής καθορι¬ 
σμού των ορίων αιγιαλού, παραλίας και παλαιού αιγι- 
αλού στην θέση «ΑΝΑΛΗΨΗ» (έμπροσθεν ιδιοκτησίας 
Κέδρου Τρύφωνα) στην παραλιακή περιοχή του Δ.Δ. 
Κάστρου του Δήμου Κάστρου Κυλλήνης Νομού Ηλείας, 
καθώς και τα τοπογραφικά και υψομετρικά διαγράμματα 
τα οποία συντάχθηκαν σε κλίμακα 1:500 τον Αύγουστο 
του 2006 από την «ΦΩΤΟΠΟ Ε.Π.Ε. - Ε. Σταμπουλόγλου 
& Συνεργάτες», σε τέσσερις (4) πινακίδες με αριθμούς 
01, 02, 03, 04 και τα οποία ελέγχθηκαν και θεωρήθηκαν 
για την ακρίβεια της αποτύπωσης τον Ιούλιο του 2007 
από τον Τ.Ε. Μηχανικό Τοπογραφίας Δημήτρη Μενύχτα 
και θεωρήθηκαν από τον Εργ. Τοπογράφο Τ.Ε. Σιάννη 
Νικόλαο προϊστάμενο της Κτηματικής Υπηρεσίας Νομού 
Ηλείας, σύμφωνα με το άρθρο 4 του ν. 2971/2001. 

Στα τοπογραφικά αυτά διαγράμματα καθορίσθηκαν η 
οριογραμμή του αιγιαλού με κόκκινη συνεχή πολυγωνική 
γραμμή με στοιχεία Α1, Α2, Α3, Α4, Α5, Α6, Α7, Α8, Α9, 
Α10, Α11, Α12, Α13, Α14, Α15, Α16, Α17, Α18, Α19, Α20, Α21, 
Α22, Α23., η οριογραμμή της παραλίας με κίτρινη συνεχή 
πολυγωνική γραμμή με στοιχεία Π1, Π2, Π3, Π4, Π5, Π6, Π7, 
Π8, Π9, ΠΙΟ, Π11, Π12, Π13, Π14, Π15, Π16, Π17, Π18, Π19, Π20, 
Π21, Π22, Π23. και η οριογραμμή του παλαιού αιγιαλού 
με μπλε συνεχή πολυγωνική γραμμή με στοιχεία Α2, ΚΙ, 
Κ2, Κ3, Κ4, Κ5, Κ6, Κ7, Α6, Κ8, Κ9, Κ10, Κ11, Α9. 

Στα πιο πάνω διαγράμματα καθορίζεται ζώνη παρα¬ 
λίας πλάτους 15,00 μέτρων για όλο το μήκος της ακτής 

για την εξυπηρέτηση των σκοπών της παραγράφου 2 
του άρθρου 1 και της παραγράφου 3 του άρθρου 2 του 
ν. 2971/2001. 

Από τη ζώνη της παραλίας δεν εξαιρούνται κτίρια, 
μάντρες και περιφράξεις. 

Η Κτηματική Υπηρεσία Ηλείας στην οποία κοινοποιεί¬ 
ται η παρούσα απόφαση, παρακαλείται για την άμεση 
αποστολή της'Εκθεσης και των Τοπογραφικών διαγραμ¬ 
μάτων στο Δήμο Κάστρου Κυλλήνης για την ανάρτηση 
τους (Γνωμοδότηση αρ. 562/2005 του Νομικού Συμβου¬ 
λίου του Κράτους). 

Η απόφαση αυτή με την έκθεση της επιτροπής και το 
τοπογραφικό διάγραμμα, να δημοσιευθούν στην Εφη¬ 
μερίδα της Κυβερνήσεως. 

Πάτρα, 30 Απριλίου 2009 

Ο Γενικός Γραμματέας Περιφέρειας 
ΣΠΥΡΟΣ ΣΠΥΡΙΔΩΝ 

Αριθμ. 10/9.7.2008 
ΕΚΘΕΣΗ ΕΠΙΤΡΟΠΗΣ 

ΓΙΑ ΤΟΝ ΚΑΘΟΡΙΣΜΟ ΤΩΝ ΟΡΙΩΝ ΑΙΓΙΑΛΟΥ, ΠΑΡΑΛΙΑΣ 
και ΠΑΛΑΙΟΥ ΑΙΓΙΑΛΟΥ στην θέση «ΑΝΑΛΗΨΗ 
(έμπροσθεν ιδιοκτησίας Κέδρου Τρύφωνα)» 
στην παραλιακή περιοχή του δ.δ. Κάστρου 
του Δήμου Κάστρου Κυλλήνης Ν. Ηλείας 

Στον Πύργο στις 9.7.2008, ημέρα Τετάρτη και ώρα 
09:00 π.μ., οι παρακάτω υπογράφοντες: 

1. Ασπασία Μποβολέτη αναπληρώτρια προϊσταμένη 
της Κτηματικής Υπηρεσίας Ηλείας απόντος του τα¬ 
κτικού προέδρου Νικόλαου Σιάννη, Προϊστάμενου της 
Κτηματικής Υπηρεσίας, ως Πρόεδρος. 

2. Σακελλαρίου Κων/να, Π.Ε. Μηχανικών - Αγρονόμος 
Τοπογράφος, της Κτηματικής Υπηρεσίας Ηλείας, ως 
μέλος. 

3. Διονύσιος Πουλής, Υποπλοίαρχος Λ.Σ., Λιμενάρχης 
Κυλλήνης, ως μέλος. 

απόντος του τρίτου μέλους, Δ/ντή της Πολεοδομίας 
- Χωροταξίας και Περιβάλλοντος της Ν.Α. Ηλείας και 
του αναπληρωτή του και απόντος του τέταρτου μέλους, 
Δ/ντρια Χωρ/ξίας και Περιβάλλοντος της Γ.Γ. Περ. Δυ¬ 
τικής Ελλάδας και της αναπληρώτριας της 

που αποτελούμε την επιτροπή που προβλέπεται από 
τις διατάξεις του άρθρου 3 του ν. 2971/2001 «Αιγιαλός, 
παραλία και άλλες διατάξεις», όπως καθορίσθηκε η 
σύνθεση της με την υπ’ αριθμ. 10176/27.12.2006 απόφα¬ 
ση του Γενικού Γραμματέα της Περιφέρειας Δυτικής 
Ελλάδας, παρούσας και της Νικολέττας Καράμπελα 
γραμματέα της Επιτροπής, συνεδριάσαμε στο κατάστη¬ 
μα της Κτηματικής Υπηρεσίας Ηλείας, ύστερα από την 
υπ’ αριθμ. 1573/27.6.2008 έγγραφη πρόσκληση του προ¬ 
έδρου, προκειμένου να προβούμε στον καθορισμό των 
οριογραμμών αιγιαλού, παραλίας και παλαιού αιγιαλού 
στη θέση «ΑΝΑΛΗΨΗ (έμπροσθεν ιδιοκτησίας Κέδρου 
Τρύφωνα)» στην παραλιακή περιοχή του δ.δ. Κάστρου 
του δήμου Κάστρου - Κυλλήνης Ν. Ηλείας. Κατά την 
έναρξη της συνεδρίασης διαπιστώθηκε απαρτία των 
μελών της Επιτροπής και 

Αφού λάβαμε υπόψη 

1. Τις Δ/ξεις του ν. 2971/2001 «Περί αιγιαλού και πα¬ 
ραλίας». 

2. Την υπ’ αριθμ. 1089532/8205/Β0010/20.4.2005 (ΦΕΚ 
595/6.5.2005/τ.Β') κοινή υπουργική απόφαση των υπουρ¬ 


γών Οικονομίας και Οικονομικών και ΠΕ.ΧΩ.ΔΕ. σχετικά 
με την εφαρμογή των όσων αναφέρονται στην παρ. 1 
του άρθρου 9 του ν. 2971/2001 

3. Τις Δ/ξεις του ν. 2690/1999 (ΦΕΚ 45/Α') «Κύρωση του 
Κώδικα Διοικητικής Διαδικασίας και άλλες διατάξεις». 

4. Την υπ’ αριθμ. 542/26.3.2007 αίτηση της «ΦΩΤΟΠΟ 
Ε.Π.Ε. - Ε. Σταμπουλόγλου & Συνεργάτες» με την οποία 
μας καταθέτει τα τοπογραφικό διαγράμματα και ζητά 
την χάραξη των οριογραμμών αιγιαλού, παραλίας στην 
περιοχή «ΑΝΑΛΗΨΗ (έμπροσθεν ιδιοκτησίας Κέδρου 
Τρύφωνα)» στην παραλιακή περιοχή του δ.δ. Κάστρου 
του δήμου Κάστρου Κυλλήνης Ν. Ηλείας. 

5. Το τοπογραφικό και υψομετρικό διάγραμμα που 
συνέταξε η «ΦΩΤΟΠΟ Ε.Π.Ε. Ε. Σταμπουλόγλου & Συ¬ 
νεργάτες» τον Αύγουστο 2006 σε κλίμακα 1:500 σε 
τέσσερις (4) πινακίδες με αριθμούς 01, 02, 03 και 04 
τα οποία ελέγχθηκαν και θεωρήθηκαν για την ακρί¬ 
βεια της αποτύπωσής από τον Δημήτρη Μενύχτα Τ.Ε. 
Μηχανικών - Τοπογραφίας, της Κτηματικής Υπηρεσίας 
Ηλείας τον Ιούλιο του 2007, σύμφωνα με το άρθρο 4 
του ν.2971/2001. 

6. Τα στοιχεία για τον καθορισμό του αιγιαλού - πα¬ 
ραλίας που προβλέπονται από την παρ. 1 του άρθρο 9 
του ν. 2971/2001 και ειδικότερα: 

α) Τη γεωμορφολογία του εδάφους για την οποία 
αναλυτικά αναφέρεται ότι: 
αΐ) Η μορφολογία της ακτής συνίσταται από: 
ί) Αμμώδη - ημιβραχώδη πρανή με μικρή και ήπια κλίση 
για τα πρώτα 730,00 μέτρα περίπου της ακτής καθο¬ 
ρισμού και ημιβραχώδη - βραχώδη πρανή με μέση και 
μεγάλη κλίση για τα υπόλοιπα 680,00 μέτρα περίπου. 

μ) Χαλαρά ιζήματα σε μικρό πλάτος που φτάνει μέχρι 
τα 15,00 μέτρα (κυρίως άμμος και αμμοκροκκάλη) που 
έχουν προκύψει από την αποσάθρωση - διάβρωση των 
μητρικών πετρωμάτων της ακτής και εκτίνονται σε όλο 
το μήκος της ακτής. 

Σημειώνεται ότι η περιοχή βρίσκεται στους δυτικούς 
πρόποδες του λόφου Χλεμούτσι οι οποίοι και καταλή¬ 
γουν στη θάλασσα. 

α2) Οι συνεχόμενες της ακτής εκτάσεις είναι: 
ί) Λοφώδεις με έδαφος γεώδες. 
μ) εκτός σχεδίου πόλεως και εκτός οικισμού και είναι 
αδόμητες ή πολύ αραιά δομημένες κυρίως με αγροτικές 
αποθήκες. 

ίϋ) Με χρήση γεωργική. 

α3) Το φυσικό όριο βλάστησης συνίσταται από χαμηλή 
ποώδης βλάστηση (σχίνους, πουρνάρια κ.λπ.) 

β) Το γεγονός ότι στην περιοχή δεν εντοπίστηκαν 
παράκτιοι φυσικοί πόροι (με την έννοια φυσικοί πόροι 
νοείται το σύνολο των πρώτων υλών που προέρχονται 
από τη φύση, δηλαδή από το έδαφος, τα δάση, τα ύδατα 
και αξιοποιούνται βιομηχανικούς). 

γ) Από την εκτίμηση των μετεωρολογικών στοιχείων 
της περιοχής προκύπτει ότι η περιοχή προσβάλλεται 
από ανέμους έντασης 8 - 9 Β κυρίως από Βορειοδυτικά 
και μέχρι 6 Β από Νότια. 

δ) Την μορφολογία του πυθμένα ο οποίος συνίσταται 
από ομαλή αμμώδη σύσταση χωρίς υφάλους και αβαθή, 
με μικρά βάθη κοντά στην ακτή (5,00 μέτρα σε από¬ 
σταση 300,00 μέτρων περίπου από την ακτή) τα οποία 
αυξάνονται σε 10,00 μέτρα σε απόσταση 500,00 μέτρων 
περίπου από την ακτή και σε 20,00 μέτρα σε απόσταση 
1200,00 μέτρων περίπου από την ακτή ενώ μετά τα 

βάθη αυξάνονται γρήγορα αφού αρχίζει να εκτίνεται ο 
θαλάσσιος δίαυλος της Ζακύνθου, όπως προκύπτει από 
τον χάρτη της Γ.Υ.Σ. σε κλίμακα 1:50000. Αποτέλεσμα 
των κλίσεων αυτών είναι η επίδραση του κύματος στην 
ακτή να είναι μικρή, αφού σε περιοχές με μικρά βάθη 
και μικρές κλίσεις του βυθού κοντά στην ακτή, η θραύση 
του κύματος και η εκτόνωση της ενέργειας του γίνεται 
σε μεγάλη απόσταση από την ακτογραμμή. Επίσης η 
ύπαρξη του ομαλού πυθμένα μπροστά από την εξετα¬ 
ζόμενη ακτή, δεν επιδρά στην χάραξη της γραμμής του 
αιγιαλού, δεδομένου ότι τέτοιου είδους σχηματισμός 
δεν διαφοροποιεί το κυματικό πεδίο από θέση σε θέση 
εντός της παράκτιας ζώνης. 

ε) Τον τομέα ανάπτυξης κυματισμού σε σχέση με το 
μέτωπο της ακτής, δηλαδή πρόκειται για ακτή με μικρό 
ανάπτυγμα πελάγους, με αποτέλεσμα να συμβάλει στη 
δημιουργία μικρής έντασης κυματικού πεδίου για την 
συνηθισμένη ένταση ανέμου που πνέει στην περιοχή. 
Επιπλέον σημειώνεται ότι δυτικά της εξεταζόμενης πε¬ 
ριοχής και σε απόσταση περίπου 18 ναυτικών μιλιών 
βρίσκεται το νησί της Ζακύνθου ενώ βορειοδυτικά και 
σε απόσταση 20 μιλιών περίπου βρίσκεται το νησί της 
Κεφαλονιάς. Η ύπαρξη των δύο αυτών νησιών συμβάλλει 
στον περιορισμό του αναπτύγματος πελάγους και στην 
δημιουργία μικρής έντασης κυματικού πεδίου με απο¬ 
τέλεσμα να προστατεύεται η ακτή στην οποία γίνεται 
ο καθορισμός. 

στ) Το από 3.9.1993 π.δ. (ΦΕΚ 1161/20.9.1993) «Καθο¬ 
ρισμός Ζώνης Οικιστικού Ελέγχου, κατωτάτου ορίου 
κατάτμησης και λοιπών όρων και περιορισμών δόμη¬ 
σης στην εκτός εγκεκριμμένου ρυμοτομικού σχεδίου 
και εκτός ορίων οικισμών προϋφισταμένων του έτους 
1923 παραλιακή περιοχή Δήμων και Κοινοτήτων Νομού 
Ηλείας», σύμφωνα με το οποίο η εξεταζόμενη περιο¬ 
χή εντάσσεται στην περιοχή Α1 «Κυλλήνη - Κάστρου 
Κυλλήνης» των Ζ.Ο.Ε. που περιλαμβάνει εκτάσεις με 
ενδιαφέρον γεωγραφικό ανάγλυφο, με επιτρεπόμενες 
χρήσεις γης και με κατώτατο όριο κατάτμησης και αρ¬ 
τιότητας καθώς και οι όροι και περιορισμοί δόμησης 
της παραπάνω περιοχής όπως προβλέπεται από το 
παραπάνω Διάταγμα. 

ζ) Την υπ’ αριθμ. 25297/25.6.2003 (ΦΕΚ 1470/9.10.2003/ 
τ.Β') απόφαση της Υπουργού ΠΕ.ΧΩ.ΔΕ. με την οποία 
εγκρίνεται το Περιφερειακό Πλαίσιο Χωροταξικού Σχε- 
διασμού και Αειφόρου Ανάπτυξης Περιφέρειας Δυτικής 
Ελλάδας. 

η) Το γεγονός ότι η περιοχή είναι ενταγμένη σε δίκτυο 
προστατευμένων περιοχών. 


7. Το υπ’ αριθμ. 2/6.7.2007 πρακτικό της επιτροπής 
για τον καθορισμό των ορίων αιγιαλού, παραλίας και 
παλαιού αιγιαλού στην ίδια θέση. 

8. Το υπ’ αριθμ. Φ544.5/978/07/30.10.2007 έγγραφο του 
ΓΕΝ που γνωμοδοτεί για τα όρια του αιγιαλού, παραλίας 
και παλαιού αιγιαλού που καθορίζονται με το προα- 
ναφερόμενο 2/6.7.2007 πρακτικό της επιτροπής στην 
περιοχή του θέματος. 

9. Τα εμφανή ίχνη των αποτυπωμάτων του κύματος 
που εντοπίστηκαν μετά από αυτοψία που έγινε στην 
περιοχή κατά την συνεδρίαση της Επιτροπής, αποφα¬ 
σίζουμε: 

Στο τοπογραφικό και υψομετρικό διάγραμμα που συ¬ 
νέταξε η «ΦΩΤΟΠΟ Ε.Π.Ε. - Ε. Σταμπουλόγλου & Συνερ¬ 
γάτες» τον Αύγουστο 2006 σε κλίμακα 1:500 σε τέσσερις 
(4) πινακίδες με αριθμούς 01, 02, 03 και 04 τα οποία 
ελέγχθηκαν και θεωρήθηκαν για την ακρίβεια της απο¬ 
τύπωσης από τον Δημήτρη Μενύχτα Τ.Ε. Μηχανικών - 
Τοπογραφίας, της Κτηματικής Υπηρεσίας Ηλείας τον 
Ιούλιο του 2007, σύμφωνα με το άρθρο 4 του ν. 2971/2001, 
τις πιο κάτω οριογραμμές: 

1. Με πολυγωνική κόκκινη γραμμή την οριογραμμή του 
αιγιαλού, σημειούμενη με τα στοιχεία Α1, Α2, Α3, Α4, Α5, 
Α6, Α7, Α8, Α9, Α10, Α11, Α12, Α13, Α14, Α15, Α16, Α17, Α18, 
Α19, Α20, Α21, Α22, Α23. 

2. Με πολυγωνική κίτρινη γραμμή την οριογραμμή της 
παραλίας, σημειούμενη με τα στοιχεία Π1, Π2, Π3, Π4, Π5, 
Π6, Π7, Π8, Π9, ΠΙΟ, Π11, Π12, Π13, Π14, Π15, Π16, Π17, Π18, 
Π19, Π20, Π21, Π22, Π23. 

3. Με πολυγωνική κυανή γραμμή την οριογραμμή του 
παλαιού αιγιαλού, σημειούμενη με τα στοιχεία Α2, ΚΙ, 
Κ2, Κ3, Κ4, Κ5, Κ6, Κ7, Α6, Κ8, Κ9, Κ10, Κ11, Α9. 

4. Η ζώνη της παραλίας καθορίζεται σε πλάτος 15,00 μ. 
σε όλο το μήκος του καθορισμού, διότι διαφορετικά 
δεν εξυπηρετούνται οι σκοποί του άρθρου 1 παρ. 2 του 
ν. 2971/2001. 

5. Από την ζώνη του αιγιαλού και της παραλίας δεν 
εξαιρούνται κτίρια, μάντρες και περιφράξεις. 

6. Ο καθορισμός των πιο πάνω οριογραμμών γίνεται 
σε όλο το μήκος για πρώτη. 

Η Επιτροπή 

Ο Πρόεδρος Τα Μέλη 

ΑΣΠΑΣΙΑ ΜΠΟΒΟΛΕΤΗ ΚΩΝ/ΝΑ ΣΑΚΕΛΑΡΙΟΥ 

ΔΙΟΝΥΣΙΟΣ ΠΟΥΛΗΣ 

Η Γραμματέας 
ΝΙΚΟΛΕΤΤΑ ΚΑΡΑΜΠΕΛΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟΠί/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίετηβΐ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν.θ1.οΐΓ - θ-πίθΜ: ννθΙ)Γη35ΐθΓ.θΙ@θΙ.(|Γ 

* Ο 4 Ο Ο 184 1305090008* 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


































